**Gaius Marius Victorinus** alebo **Victorinus Afer** (Africký, podľa pôvodu z Afriky), bol rímsky gramatik, rečník a novoplatónsky filozof, ktorý sa narodil okolo roku 300.

Život
-----

Životopisné údaje o Gaiovi Mariovi Victorinovi poznáme predovšetkým od Hieronyma, Augustína a Cassiodora. Hoci sa narodil v Afrike, v istom okamihu prišiel do Ríma, pravdepodobne, aby sa tu uplatnil ako učiteľ. Jeho kariéra napredovala natoľko úspešne, že bol povýšený do senátorského stavu. S tým súviselo i vztýčenie Victorinovej sochy na Trajánovom fóre v roku 354. Roku 355 došlo k jeho živote k významnému obratu – Marius prijal kresťanstvo (to neskôr veľmi silne zapôsobilo na svätého Augustína ako sa o tom zmieňuje v siedmej knihe svojich Vyznaní). 

Po nástupe cisára Juliana, nazvaného kresťanmi neskôr *Apostata* (Odpadlík) pre jeho opätovný príklon k pohanstvu, a vydaní jeho dekrétu podľa ktorého kresťania nesmeli prednášať na rímskych školách (362) sa Victorinus stiahol z verejného vyučovania a venoval sa písaniu kníh s kresťanskou tematikou. O jeho skone nemáme žiadne správy.

Dielo
-----

Pred svojim obrátením Victorinus napísal viacero kníh zaoberajúcich sa rečníctvom. K nim patrí *Ars grammatica* (Učebnica gramatiky), komentár k Ciceronovej práci *De inventione* (O vyhľadávaní látky) v dvoch knihách a *De definitionibus* (O definíciách). Posledné dielko bolo až do 19. storočia mylne pripisované Boethiovi. Victorinus býva uvádzaný ako autor niekoľkých ďalších prác pochybného autorstva. Vieme tiež, že vyhotovil preklady novoplatónskych filozofov do latinčiny, ktoré si Augustín vysoko cení, tie sú však dnes žiaľ stratené.

### Dielo po prijatí kresťanstva

Aj po prijatí kresťanstva neprestal byť Victorinus prívržencom novoplatonizmu. Napísal rozsiahle dielo *Ad Candidum Arianum* (Arianovi Candidovi), v ktorých obhajuje Nikajské vyznanie viery. Jeho súčasťou sú tri knihy *Adversus Arium* (Proti Ariovi), v ktorých argumentuje proti arianizmu. Neskôr sa Victorinus pustil do písania latinského komentáru k listom sv.Pavla. Z tejto jeho práce sa dochovali komentáre k listom Galaťanom, Efezanom a Filipanom, ale na základe zmienok v texte sa predpokladá, že Marius Victorinus vyhotovil minimálne ešte komentár k listu Rimanom a Korinťanom.

Literatúra
----------

* CONTE, Gian Biagio. *Dějiny římské literatury*. Preklad Dagmar Bartoňková et al. Vyd. 1. Praha : KLP, 2003. 790 s. ISBN 80-85917-87-4.
* Marius Victorinus. *O soupodstatnosti Trojice : (proti Ariovi Ib)*. Ed. Václav Němec; preklad Václav Němec. 1. vyd. Praha : OIKOYMENH, 2006. 487 s. (Knihovna raně křesťanské tradice; zv. 8.) ISBN 80-7298-154-4.

Externé odkazy
--------------

* Opera Omnia na Migne Patrologia Latina (latinsky)
* F. F. Bruce. Marius Victorinus and His Works. *The Evangelical Quarterly*, 1946, s. 132–153. Dostupné online [cit. 2008-06-01].
* Corpus Grammaticorum Latinorum (latinsky)

Zdroj
-----

* *Tento článok je čiastočný alebo úplný preklad článku Gaius Marius Victorinus na anglickej Wikipédii (číslo revízie nebolo určené).*

| * z
* d
* u
Starovekí filozofi |
| --- |
| Predsokratovci | 
* Táles
* Anaximandros
* Anaximenes
* Pytagoras
* Herakleitos
* Xenofanes
* Parmenides
* Zenón
* Anaxagoras
* Empedokles
* Leukippos
* Demokritos
* Protagoras
* a ďalší

 |
| Grécki filozofi klasického obdobia | 
* Sokrates
* Eukleides z Megary
* Antisténes z Atén
* Aristippos
* Platón
* Speusippos
* Diogenes zo Sinope
* Xenokrates
* Aristoteles
* Stilpón z Megary
* Teofrastos
* a ďalší

 |
| Filozofi obdobia helenizmu | 
* Pyrrhon
* Epikuros
* Zenón z Kitia
* Archimedes
* Chrysippos
* Filón z Larissy
* Poseidonios
* Antiochos z Askalónu
* Ainesidémos
* Filón Alexandrijský
* Agrippa
* a ďalší

 |
| Filozofi z obdobia Rímskej ríše | 
* Cicero
* Lucretius Carus
* Seneca
* Ploutarchos
* Epiktetos
* Marcus Aurelius
* Klement Alexandrijský
* Sextos Empeirikos
* Plotinos
* Porfyrios z Tyru
* Iamblichos
* a ďalší

 |
| Perzskí filozofi | 
* Zarathuštra
* Mání

 |
| Čínski filozofi | 
* Lao-c’
* Sun-c’
* Konfucius
* Meng-c’
* Mo-c’
* Jang Ču
* Čuang-c’
* Liou An
* Sün-c’
* Wang Čchung
* a ďalší

 |
| Indickí filozofi | 
* Uddálaka
* Gautama Budha
* Bódhidharma
* Makkhalé Gósála
* Mahávíra
* Kanáda
* Kapila
* Nágárdžuna
* Pataňdžali
* Áčarja Šankara
* Sáramati
* Kumáraláta
* a ďalší

 |

Autoritné údaje: * BnF: 12021864j
* GND: 118577964
* ISNI: 0000 0001 2128 8080
* LCCN: n79060714
* NK ČR: xx0019972
* VIAF: 89512766
* WorldCat: lccn-n79060714